የብልፅግና ፓርቲ በማኅበራዊ ሚዲያ የሚሠራጩ የፈጠራ ዘገባዎች በሕዝብ ሠላም ላይ ጉዳት እያደረሱ እንደሆኑ ገለጸ፡፡
ባሕር ዳር፡ ታኅሳስ 17/2012ዓ.ም (አብመድ) በሀገሪቱ አንዳንድ አካባቢዎች ተቋርጦ የነበረው የከፍተኛ ትምህርት ተቋማት የመማር ማስተማር ሂደት እንዲቀጥል እንደተወሰነም ፓርቲው አስታውቋል፡፡የብልፅግና ፓርቲ የአማራ ክልል ማስተባበሪያ ጽሕፈት ቤት ዛሬ በወቅታዊ ጉዳዮች ላይ በጽሕፈት ቤቱ መግለጫ ሰጥቷል፡፡ መግለጫውም በከፍተኛ ትምህርት ተቋማት ሠላማዊ የመማር ማስተማር ሂደት፣ በክልሉ አንዳንድ አካባቢዎች በተፈጠሩ የፀጥታ ችግሮች እና በማኅበራዊ ሚዲያ የሐሰት ዘገባዎች ጉዳት ላይ ያተኮረ ነበር፡፡